Legal Document

Category: 1966

Text:
3. ΝΟΜΟΘΕΤ. ΔΙΑΤΑΓΜΑ υπ’ αριθ. 3634 της 16/16 Νοεμ. 1956 (ΦΕΚ Α΄ 281) Περί διατάξεων αφορωσών τα εκτελούμενα έργα κοινής υποδομής του ΝΑΤΟ αρμοδιότητος Υπουργείου Συγκοινωνιών και Δημ. Έργων (Γεν. Διεύθυνσις Τηλεπικοινωνιών) και άλλων τινών διατάξεων. Άρθρ.1.-1.Αι διατάξεις του Ν.Δ. 2896/1954 «περί τρόπου εκτελέσεως των έργων και συναφών προμηθειών του προγράμματος κατασκευών κοινής υποδομής εν Ελλάδι αρμοδιότητος των τριών Κλάδων Εθνικής Αμύνης (Στρατού, Ναυτικού, Αεροπορίας) εφαρμόζονται και επί των παρά του Υπουργείου Συγκοινωνιών και Δημοσίων Έργων (Γενική Διεύθυνσις Τηλεπικοινωνιών) μελετωμένων και εκτελουμένων τηλεπικοινωνιακών έργων του αυτού προγράμματος. Όπου εν τω Ν.Δ. 2896/1954 απαιτείται απόφασις Υπουργού Εθνικής Αμύνης νοείται δια την εφαρμογήν του παρόντος τοιαύτη του Υφυπουργού Συγκοινωνιών, όπου δε απαιτείται γνώμη Συμβουλίου νοείται τοιαύτη του παρά τω Υπουργείω Συγκοινωνιών και Δημοσίων Έργων Τηλεπικοινωνιακού Συμβουλίου. 2.Η ισχύς του παρόντος άρθρου άρχεται αφ’ ης ίσχυσεν το Ν.Δ.2896/1954 των από 1ης Οκτ. 1953 και έκτοτε εκδοθεισών συναφών διοικητικών πράξεων κυρουμένων δια του παρόντος. Άρθρ.2.-(Αφορά οργανικάς θέσεις παρά τη Γεν. Διευθύνσει Τηλεπικοινωνιών Βλ. ήδη Β.Δ. 873/1960, τόμ. 22 σελ. 45). Άρθρ.3.-Συνιστάται Εθνική Επιτροπή Επιστημονικής Ραδιοηλεκτρολογίας ως Ελληνικόν τμήμα της διεθνούς U.R.S.I. αναγραφομένης εις τον προϋπολογισμόν του Υπουργείου Συγκοινωνιών σχετικής πιστώσεως δια την συμμετοχήν εις τον Οργανισμόν τούτον. Δι’ αποφάσεως του Υφυπουργού Συγκοινωνιών ορίζεται δι’ εκάστην τριετίαν η σύνθεσις και τα μέλη της Επιτροπής ταύτης. Άρθρ.4.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Δια τα προνόμια, ασυλίας και  φορολογικάς απαλλαγάς σχετικώς προς  τα έργα του κοινού αμυντικού  προγράμματος βλ. τόμ. 30Α σελ. 475 και  επ. Έργα Κοινής Υποδομής 36.Ζ.δ.3 Σελ. 603 36.Ζ.δ.3 Έργα Κοινής Υποδομήςςής